মেঘালয়ত শনিবাৰে নিশা সংঘটিত এক ভয়ংকৰ অগ্নিকাণ্ডত ৩গৰাকীকৈ লোকে প্ৰাণ হেৰুৱাৰ লগতে আন এজন লোক গুৰুতৰভাৱে আহত হয়।
ৰাজ্যখনৰ পূব খাছি পাহাৰ জিলাৰ ৰিনজাহ আৰক্ষী থানাৰ অন্তৰ্গত নোনগ্ৰাহ অঞ্চলৰ লুম মাব্ৰহত থকা এটা গেৰেজত উক্ত অগ্নিকাণ্ডৰ ঘটনা সূত্ৰপাত হয় বুলি জানিব পৰা গৈছে।
ঘটনাটোত প্ৰাণ হেৰুৱা লোককেইজনক ৰেজিষ্টাৰ কুব্ৰাহ, পিনহুনলাং লিংডো আৰু ৱাংকৰডৰ ৱাজ্ৰি বুলি চিনাক্ত কৰা হৈছে। আনহাতে আহত লোকজনৰ নাম হৈছে ৱিকিষ্টাৰ খাইৰিয়েম।
প্ৰাপ্ত তথ্য মতে অগ্নিকাণ্ডটো সংঘটিত হোৱাৰ সময়ত লোকেইজনে গেৰেজৰ ভিতৰত থকা এটা ৰুমত শুই আছিল।
বাতৰি লিখা পৰ্যন্ত অগ্নিকাণ্ডৰ প্ৰকৃত কাৰণ জানিব পৰা হোৱা নাই যদিও শ্বিলঙৰ আৰক্ষী অধীক্ষক গৰাকীয়ে জনোৱা মতে ছৰ্ট চাৰ্কিটৰ ফলতে অগ্নিকাণ্ড সংঘটিত হোৱা বুলি সন্দেহ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
